b'\n_START_ARTICLE_\nJohn Hugger\n_START_PARAGRAPH_\nJohn Hugger (f\xc3\xb8dt d. 20. april 1977) er en amerikansk fribryder der k\xc3\xa6mpede for WCW som Johnny the Bull, og WWE som Johnny Stamboli.\n_START_SECTION_\nWorld Championship Wrestling\n_START_PARAGRAPH_\nHugger debuterede i WCW som medlem af tag teamet, The Mamalukes, sammen med Big Vito hvor de fungerede i et slags mafia gimmick, som to italienere der afpressede folk for penge. Mamalukes vandt WCW tag team titlerne, sammen med deres manager Disco Inferno. Han forsvandt da Vince Russo og Eric Bischoff overtog WCW, men dukkede op igen i slutningen af sommeren 2000 som medlem af Natural Born Thrillers. Nu fejdede han med Big Vito, men blev skadet p\xc3\xa5 en turn\xc3\xa9 i Australien med en br\xc3\xa6kket fod.\n_START_SECTION_\nWorld Wrestling Entertainment\n_START_PARAGRAPH_\nHugger var en af de personer der skrev kontrakt med WWF da WCW blev opk\xc3\xb8bt. Han dukkede dog f\xc3\xb8rst op i 2002, som Johnny Stamboli hvor han k\xc3\xa6mpede om (og vandt) Hardcore titlen flere gange. I 2003 dukkede han op p\xc3\xa5 SmackDown! som medlem af F.B.I. sammen med Nunzio og hans tidligere Natural Born Thriller kammerat, Chuck Palumbo. Gruppen opn\xc3\xa5ede ikke ret stor succes dog. I november 2004 blev Hugger fyret fra WWE.\n_START_SECTION_\nEfter WWE\n_START_PARAGRAPH_\nHugger dukkede op i Japan som den nye Great Muta, og k\xc3\xa6mpede mod Keiji Mutoh \xe2\x80\x93 den oprindelige Muta. Han wrestlede ogs\xc3\xa5 sammen med Chuck Palumbo som Voodoo Murderers i All Japan Pro Wrestling. Derefter er han b\xc3\xa5de set i den italienske promotion, Nu-Wrestling Evolution, ogs\xc3\xa5 sammen med Chuck Palumbo, og senest i CMLL og IZW.'